Административ өлкәләр, үҙ сиратында, райондарға бүленә («зила»). Илдә барлығы 64 район бар, уларҙың һәр береһе ярҙамсы райондарға бүленә («упазила» йәки «тхана»). Полиция идаралығы булған территория (police station), ҙур ҡалалар территорияһын иҫәпкә алмайынса, бер нисә коммунаға бүленә, уларҙың һәр береһендә бер нисә ауыл булыуы мөмкин. Ҙур ҡалалар территорияһында полиция бүлектәре участкаларға (ward) бүленә, улар, үҙ сиратында, кварталдарға (mahalla) бүленә. Өлкәләр, округ һәм бәләкәй округтар кимәлендә рәсми рәүештә һайлауҙар процедуралары юҡ, ә тейешле административ берәмектәр етәкселеге тәғәйенләнә. Туранан-тура һайлау һәр участкала (wards) бар, уларҙа кабинет рәйесе һәм ағзалары һайлана. 1997 йылда парламент акты ҡабул ителә, уға ярашлы һайлауҙар ваҡытында һайлау участкаһында мотлаҡ рәүештә ҡатын-ҡыҙ кандидаттар өсөн өс урын ҡалдырыла.